
ĮŽANGA
Savivaldybės įgyvendina vieną iš savarankiškų savivaldybės funkcijų, nustatytų Vietos savivaldos įstatyme
 - statinių naudojimo priežiūrą įstatymų nustatyta tvarka. Pagal Aplinkos ministerijos parengtą naują daugiabučių namų atnaujinimo (modernizavimo) programos įgyvendinimo modelį
 padidintas savivaldybių vaidmuo. Savivaldybės, įvertinusios esamą padėtį, pačios rengia energinio efektyvumo didinimo programas, įvertina ir atrenka neefektyviausiai energiją vartojančius daugiabučius gyvenamuosius namus bei jų sąrašą teikia Aplinkos ministerijai. Savivaldybėms perduotos funkcijos: konkursų vykdymas, projektų rengimas, programų parengimas, įgyvendinimas, priežiūra, administravimas, finansavimas (lėšų skolinimasis). 

Valstybės paramos daugiabučiams namams atnaujinti (modernizuoti) įstatyme
 numatyta, kad sprendimą dėl daugiabučio namo atnaujinimo (modernizavimo) pagal Vyriausybės patvirtintą programą ar ją atitinkančias savivaldybių tarybų patvirtintas programas priima butų ir kitų patalpų savininkai. Kai daugiabučio namo modernizavimo projektas įgyvendinamas pagal savivaldybės patvirtintą programą, šio projekto parengimo ir (ar) įgyvendinimo administravimas ir (ar) finansavimo organizavimas butų ir kitų patalpų savininkų susirinkimo sprendimu gali būti pavestas Savivaldybės įsteigtam pelno nesiekiančiam ar konkurso tvarka paskirtam fiziniam asmeniui, juridiniam asmeniui ar kitai organizacijai arba jų padaliniams, turintiems teisę verstis atitinkama veikla.

Birštono savivaldybės tarybos 2013 m. kovo 1 d. sprendimu Nr. TS-42 įsteigta viešoji įstaiga Birštono būsto energijos taupymo agentūra, kuri savivaldybės pavedimu įgyvendina pastatų energinį efektyvumą didinančias programas ir projektus, panaudojant pažangiausias organizacines, technines, finansines, teisines ir kitas priemones. 

Birštono savivaldybė vykdo:

- Birštono savivaldybės energinio efektyvumo didinimo daugiabučiuose namuose programą
, kurios paskirtis atkurti ar pagerinti Birštono savivaldybėje esančių daugiabučių namų technines ir energines normatyvines savybes, siekiant esminių statinio reikalavimų visumos išlaikymo, šiluminės energijos sąnaudų sumažinimo ir racionalaus energinių išteklių naudojimo, gyventojų išlaidų šildymui sumažinimo ir gyvenimo kokybės pagerinimo. Programos įgyvendinimo administratoriumi paskirta VšĮ Birštono būsto energijos taupymo agentūra. 

- Birštono miesto Lelijų ir Birštono gatvių kvartalų energinio efektyvumo didinimo programą
, kurios tikslas – kompleksiškai atnaujinti (modernizuoti) kvartaluose esančius daugiabučius namus. Programa siekiama sumažinti šiluminės energijos suvartojimą ne mažiau kaip 40 proc., sutvarkyti kvartalų infrastruktūrą ir inžinerinius tinklus, pagerinti Kvartalų ir kartu miesto įvaizdį, gyventojų gyvenimo kokybę. Programos įgyvendinimo administratoriumi paskirta VšĮ Birštono būsto energijos taupymo agentūra.
Birštono savivaldybės statinių naudotojų sąraše įrašyti 77 daugiabučiai namai. Per 2013 – 2020 m. modernizuoti (atnaujinti) 32 daugiabučiai namai, iš jų vienas 2020 metais.
Auditas atliktas vykdant Birštono savivaldybės tarybos 2020 m. balandžio 8 d. sprendimą Nr. TS-57, Birštono savivaldybės kontrolės ir audito tarnybos 2021 m. veiklos planą ir savivaldybės kontrolierės 2020 m. lapkričio 9 d. pavedimą Nr. 2-4. 

Audito tikslas – įvertinti VšĮ Birštono būsto energijos taupymo agentūros 2020 metų finansinių ataskaitų rinkinių duomenis bei lėšų ir turto valdymo, naudojimo, disponavimo jais teisėtumą ir jų naudojimą įstatymų nustatytiems tikslams ir pareikšti nepriklausomą nuomonę.
Audituojamas laikotarpis - 2020 metai. Analizuojant nustatytas klaidas, tendencijas ir pokyčius gali būti naudojami ankstesnių metų duomenys.

Audito subjektas – VšĮ Birštono Būsto energijos taupymo agentūra (kodas 303025691, adresas – Jaunimo g. 3, Birštonas).

Įstaigos steigėja ir vienintelė dalininkė (savininkė) yra Birštono savivaldybė, o savininko teises ir pareigas įgyvendina Savivaldybės taryba. Savivaldybės įnašas (dalininkų kapitalas) audituojamu laikotarpiu nesikeitė ir sudarė 14481 Eur. 
Įstaiga pagal savo prievoles atsako tik jai nuosavybės teise priklausančiu turtu. Įstaigos steigėjas pagal prievoles atsako tik ta suma, kurią įnešė į įstaigos turtą.
Vienasmenis valdymo organas yra Įstaigos direktorius. Už Įstaigos metinių finansinių ataskaitų rinkinio sudarymą, informacijos apie Įstaigos veiklą pateikimą visuomenei įstatymų nustatyta tvarka atsako Įstaigos direktorius. Audituojamu laikotarpiu Įstaigos direktorės pareigas ėjo Vilma Savukynienė, buhalterės pareigas atliko apskaitininkė Nijolė Žiūkienė.

2020 m. gruodžio 31 d. Įstaigoje dirbo 2 darbuotojai, 1 – vaiko  priežiūros  atostogose. Birštono savivaldybės tarybos sprendimu patvirtintas Įstaigos didžiausias leistinas pareigybių skaičius - 3
.

Atliekant auditą laikytasi prielaidos, kad Įstaigos pateikti dokumentai, yra teisingi ir galutiniai, o jų kopijos atitinka originalus.

Audito ataskaitoje pateikiami tik audito metu nustatyti dalykai, o nuomonė dėl Įstaigos 2020 m. finansinių ataskaitų rinkinio duomenų tikrumo ir teisingumo bus pareikšta audito išvadoje Valstybinio audito reikalavimų nustatyta tvarka.
Auditas atliktas pagal Valstybinio audito reikalavimus ir tarptautinius aukščiausiųjų audito institucijų standartus (TAAIS). Audito apimtis ir taikyti metodai išsamiau aprašyti 1 priede „Audito apimtis ir metodai“ (7 psl.).
Ši audito ataskaita yra dalis išvados, teikiamos Birštono savivaldybės tarybai dėl 2020 metų savivaldybės biudžeto vykdymo ir konsoliduotųjų finansinių ataskaitų rinkinių bei  Savivaldybės biudžeto lėšų  ir turto naudojimo sudėtinė dalis.

Ataskaita teikiama VšĮ Birštono būsto energijos taupymo agentūros Direktoriui, jos  kopijos – Birštono savivaldybės Merui, Birštono savivaldybės tarybos Kontrolės komitetui,  Birštono savivaldybės administracijos Direktoriui.

Pastaba. Siekiant nepažeisti Lietuvos Respublikos asmens duomenų teisinės apsaugos įstatymo
 ataskaitoje neskelbiamos įstaigos darbuotojų pavardės. Informacija pateikta darbo dokumentuose.

AUDITO REZULTATAI
1. Įstaigos 2020 m. gruodžio 31 d. ataskaitų duomenų vertinimas
Įstaigos 2020 metų finansinių ataskaitų rinkinys parengtas vadovaujantis viešojo sektoriaus apskaitos ir finansinės atskaitomybės standartų nuostatų reikalavimais.

Įstaiga kaip viešojo sektoriaus subjektas įeina į Birštono savivaldybės konsoliduojamųjų viešojo sektoriaus subjektų grupės sudėtį
. Audituojamojo laikotarpio finansinių ataskaitų rinkinio informaciją Įstaiga pateikė į viešojo sektoriaus apskaitos ir ataskaitų konsolidavimo informacinę sistemą ir ją patvirtino nepažeisdama 2020 m.  konsolidavimo kalendoriuje  nustatytų  terminų.

Audito  metu  reikšmingų  klaidų,  teisės  aktų  pažeidimų  ir  neatitikimų  galinčių  turėti  įtakos metinio finansinių ataskaitų rinkinio duomenims, nenustatyta. Įstaigos 2020 metų  finansinių ataskaitų rinkinys parengtas pagal teisės aktų reikalavimus ir visais reikšmingais atžvilgiais teisingai  atspindi visas įvykusias ūkines operacijas ir sąskaitų likučius. 

Turtas

Finansinės būklės ataskaitos 2020 m. gruodžio 31 d. duomenimis, Įstaiga turėjo turto už 8330,33 Eur, iš jų ilgalaikio turto 1692,39 Eur arba 20,3 proc., trumpalaikio turto 6637,94 Eur arba 79,7 proc.
2020 metais Įstaiga įsigijo taikomų programų paketą, kurio įsigijimo vertė 230,18 Eur, ir nešiojamąjį kompiuterį, kurio įsigijimo vertė 894,31 Eur.
Mokėtinos sumos ir įsipareigojimai

2020 m. gruodžio 31 d. Įstaiga turėjo 8355,89 Eur trumpalaikių įsipareigojimų, t. y. skolos tiekėjams 1864,78 Eur, iš kurių 1737,04 Eur – projektavimo ekspertizės sąnaudos, ir sukauptos atostoginių sąnaudos 6491,11 Eur.
Veiklos rezultatas

Grynąjį veiklos rezultatą 2020 m. gruodžio 31 d. sudarė deficitas 16875,87 Eur. 
Dalininkų kapitalas 2020 metais nesikeitė ir buvo 14481 Eur.
Pajamos

Pagal Veiklos rezultatų ataskaitos duomenis Įstaiga 2020 metais uždirbo iš viso 34057,63 Eur pajamų, lyginant su 2019 metais uždirbo 7817,63 Eur. pajamų daugiau. Pajamos padidėjo, kadangi įstaiga projekto „Birštono savivaldybės daugiabučių pastatų atnaujinimo (modernizavimo) energijos taupymo ir efektyvumo programų parengimui, įgyvendinimui, priežiūrai, administravimui“ iš Birštono savivaldybės administracijos gavo 6432 Eur daugiau nei 2019 metais.

Įstaiga 2020 m. už daugiabučių namų atnaujinimo (modernizavimo) projekto administravimą iš VšĮ Būsto energijos taupymo agentūros  uždirbo pajamų  – 5584,63 Eur; iš Birštono savivaldybės administracijos gavo 21432 Eur už projekto „Birštono savivaldybės daugiabučių pastatų atnaujinimo (modernizavimo) energijos taupymo ir efektyvumo programų parengimui, įgyvendinimui, priežiūrai, administravimui 2020 metais“ įgyvendinimą.  Įstaiga  gavo  pajamų už kredito administravimo mokestį 7041 Eur.
Sąnaudos

Įstaigos veiklos sąnaudos pagal Veiklos rezultatų ataskaitos duomenis 2020 m. gruodžio 31 d. sudarė  50933,50 Eur, lyginant su 2019 metais sumažėjo 9479,33 Eur arba 15,7 proc.
Didžiausią veiklos sąnaudų dalį sudarė darbuotojų išlaikymo sąnaudos 46677,19 Eur arba 91,6 proc., kitų paslaugų sąnaudos 1663,03 Eur arba 3,3 proc., komunalinių paslaugų ir ryšių sąnaudos – 886,98 Eur arba 1,7 proc.
Įstaigos 2020 m. gruodžio 31 d. finansinių ataskaitų duomenys teisingi.
VšĮ Birštono būsto energijos taupymo agentūros 2020 metų finansinės ataskaitos parengtos vadovaujantis Viešojo sektoriaus apskaitos ir finansinės atskaitomybės standartais.
Įstaigos Bandomojo balanso duomenys teisingai perkelti į finansinių ataskaitų rinkinį. 2020 metų finansinių ataskaitų duomenyse iškraipymų (neatitikimų) nenustatyta. Duomenys pateikti teisingai.
2020 m. finansinių ataskaitų aiškinamasis raštas

Įstaigos 2020 m. finansinių ataskaitų aiškinamasis raštas parengtas vadovaujantis 6-ojo VSAFAS standarto nuostatų reikalavimais. 

2020 m. direktoriaus veiklos ataskaita

Įstaigos direktorės 2020 m. veiklos ataskaita parengta vadovaujantis VšĮ Birštono būsto energijos taupymo agentūros įstatų X skyriaus „Informacijos apie įstaigos veiklą pateikimo savininkui (dalininkams) tvarka“ nuostatų reikalavimais.

Biudžeto išlaidų sąmatos vykdymo 2020 m. gruodžio 31 d. ataskaita
Birštono savivaldybės administracija 2020 m. balandžio 14 d. pasirašė sutartį Nr. (11.18)-IS-088 iš dalies finansuoti projektą „Birštono savivaldybės daugiabučių pastatų atnaujinimo (modernizavimo) energijos taupymo ir efektyvumo programų parengimo, įgyvendinimo, priežiūros, administravimo 2020 metais“ (toliau – Projektas). Sutarties 2.2 p. įstaiga įsipareigojo projektą įvykdyti iki 2020 m. gruodžio 31 d. pagal pridedamą sąmatą, skirtas savivaldybės biudžeto lėšas naudoti tik pagal paskirtį, įvykdžius projektą per 10 darbo dienų pateikti Birštono savivaldybės administracijai biudžeto išlaidų sąmatos vykdymo ataskaitą. 

2020 m. gruodžio 8 d. pasirašytas susitarimas prie sutarties, kuriuo pakeistas sutarties 2.1 p. Sutarties 2.1 p. nurodyta, kad projekto finansavimui skirta 21432 Eur.
Pagal sutartį iš Birštono savivaldybės administracijos gavo 21432 Eur, gautas finansavimas panaudotas: darbo užmokesčiui 20732 Eur arba 96,7 proc. viso finansavimo, socialinio draudimo įmokoms – 300 Eur arba 1,4 proc., mažiausiai panaudojo komunalinėms paslaugoms 120 Eur arba 0,6 proc. Įstaiga įvykdė visas sutarties sąlygas, lėšas panaudojo pagal patvirtintą sąmatą. Biudžeto išlaidų sąmatos vykdymo 2020 m. gruodžio 31 d. ataskaita pateikta teisingai.
2. Vidaus kontrolės aplinkos vertinimas
VšĮ Birštono būsto energijos taupymo agentūra yra iš Savivaldybės turto ir lėšų įsteigta viešoji įstaiga, savivaldybės pavedimu įgyvendinanti energinį efektyvumą didinančias programas ir projektus, panaudojant pažangiausias organizacines, technines, finansines, teisines ir kitas priemones ir įgyvendinanti pastatų energinį efektyvumą didinančias programas ir projektus.
Vertinant vidaus kontrolės aplinką bei kontrolės procedūras, nustatyta, kad Įstaiga turi pasitvirtinusi jos veiklą reglamentuojančius įstatus, vidaus tvarkos taisykles, Buhalterijos apskaitos politiką. Įstaiga veiklą vykdo vadovaudamasi Lietuvos Respublikos civiliniu kodeksu, Viešųjų įstaigų įstatymu, Vyriausybės nutarimais, Savivaldybės tarybos sprendimais, kitais teisės aktais. Vidaus kontrolės sistema sukurta taip, kad užtikrintų pagrindinius jai keliamus tikslus; pagrindinės vidaus kontrolės procedūros sukurtos atsižvelgiant į vidaus kontrolės tikslą, veiklos riziką, vidaus kontrolės pastovumą ir jos atlikimo sąnaudas, apskaitos ir informacinę sistemą, turto apsaugos būklę ir kitus vidaus kontrolės kriterijus. Vidaus kontrolės sistema visose srityse veikia patikimai, todėl ji vertinama gerai.
3. Pasiekta pažanga, šalinant nustatytus neatitikimus ir įgyvendinant rekomendacijas
Birštono savivaldybės kontrolės ir audito tarnyba audito metu apie nustatytas klaidas ir neatitikimus informavo VšĮ Birštono būsto energijos taupymo agentūros direktorę raštu 2020 m. lapkričio 17 d. Nr. 4-50 „Dėl nustatytų trūkumų“ ir pateikė 2 rekomendacijas nustatytoms klaidoms (neatitikimams) pašalinti. 
Audito metu pateikti pastebėjimai ir įgyvendintos rekomendacijos dėl vidutinio darbo užmokesčio skaičiavimo už kasmetines atostogas; įstaigos didžiųjų knygų ir finansinių ataskaitų rengimo vadovaujantis buhalterinės apskaitos kaupimo principu.

VšĮ Birštono  būsto  energijos  taupymo agentūra 2021-03-23 raštu Nr.SR-45       informavo, kad  pastabų  dėl  audito ataskaitos  projekto  neturi. 

Savivaldybės kontrolierė



Janina Blekaitienė

Vyr. specialistė




Danutė Levanauskaitė

PRIEDAI
Ataskaitos „VšĮ Birštono būsto 

energijos taupymo agentūros 2020 m.

 finansinių ataskaitų rinkinio auditas“
Priedas Nr. 1

Audito apimtis ir metodai

Audito tikslas – įvertinti VšĮ Birštono būsto energijos taupymo agentūros 2020 metų finansinių ataskaitų rinkinių duomenis bei lėšų ir turto valdymo, naudojimo, disponavimo jais teisėtumą ir jų naudojimą įstatymų nustatytiems tikslams ir pareikšti nepriklausomą nuomonę.
Audituojamas subjektas – VšĮ Birštono būsto energijos taupymo agentūra
Audituojamas laikotarpis - 2020 metai.

Auditas atliktas pagal Valstybinio audito reikalavimus ir tarptautinius aukščiausiųjų audito institucijų standartus, siekiant gauti pakankamą užtikrinimą, kad Įstaigos metinėse finansinėse ataskaitose nėra reikšmingų iškraipymų. Visiškas užtikrinimas neįmanomas dėl įgimtų audito ir vidaus kontrolės apribojimų bei to fakto, kad netikrintos visos (100 proc.) ūkinės operacijos, ūkiniai įvykiai ir sudaryti sandoriai.
	Audito apimtis ir metodai

	Audituotos metinės finansinės ir biudžeto vykdymo ataskaitos 
	- Finansinės būklės ataskaita pagal 2020 m. gruodžio 31 d. duomenis; 

- Veiklos rezultatų ataskaita pagal 2020 m. gruodžio 31 d. duomenis; 

- Pinigų srautų ataskaita pagal 2020 m. gruodžio 31 d. duomenis;

- Grynojo turto pokyčių ataskaita pagal 2020 m. gruodžio 31 d. duomenis;
- 2020 m. finansinių ataskaitų aiškinamasis raštas;

- 2020 m. direktoriaus veiklos ataskaita;

 - iš Birštono savivaldybės administracijos gauto finansavimo Biudžeto išlaidų sąmatos vykdymo 2020 m. gruodžio 31 d. ataskaita.

	Kiekybinis reikšmingumas
	Auditui taikytas kiekybinio reikšmingumo lygis 2 proc. įstaigos turto vertės pagal balanso duomenis (166,6 Eur.). Tai didžiausia priimtina klaidų suma, taikoma vertinant, ar nustatytos pavienės klaidos arba jų visuma rodo, kad patikėjimo teise valdomas savivaldybės turtas apskaitoje visais reikšmingais atžvilgiais užregistruotas tinkamai.

	2020 m. pradžios ir pabaigos turto, finansavimo sumų, įsipareigojimų ir grynojo turto likučiai
	2020 m. pradžioje turto ir atitinkamai finansavimo sumų, įsipareigojimų ir grynojo turto likutis 22268,79 Eur, 2020 m. pabaigoje –  8330,33 Eur.

	2020 m. pajamos ir sąnaudos
	Įstaiga gavo 34057,63 Eur pajamų ir patyrė 50933,50 Eur sąnaudų. Įstaigos pagrindinės veiklos rezultatas neigiamas – sąnaudos viršijo pajamas 16875,87 Eur. 


Audito duomenų rinkimo ir vertinimo metodai
	Eil. Nr.
	
Metodai
	Tikslai

	1.
	Dokumentų peržiūra – nagrinėjome Viešojo sektoriaus apskaitos ir finansinės atskaitomybės standartus, Lietuvos Respublikos Viešojo sektoriaus atskaitomybės įstatymą, Birštono savivaldybės tarybos sprendimus, įstaigos direktorės įsakymus susijusius su įstaigos veikla
	Nustatyti ar įstaiga vadovaujasi teisės aktais, reglamentuojančiais įstaigos veiklą, finansinių ataskaitų sudarymą ir tvarką.
Teisės aktai ir jų atitiktis 

	2.
	Duomenų analizė:

- įstaigos vidaus dokumentų (vidaus tvarkos taisyklių, direktorės įsakymų ir kt..) analizė;

-  darbuotojų darbo grafikai, darbo laiko apskaitos ir darbo užmokesčio mokėjimo žiniaraščiai;
- paslaugų ir prekių teikimo sutartys, pirkimų operacijų žurnalas;
- 2020 m. inventorizacijos dokumentų analizė.
	Išsiaiškinti:

· Ar įstaigos vidaus dokumentai atitinka galiojančių teisės aktų reikalavimus;
· Ar darbo užmokestis skaičiuojamas pagal galiojančius teisės aktus;

· Ar metinė inventorizacija atlikta vadovaujantis Inventorizacijos taisyklėmis.

	3.
	Anketavimas

informacijos rinkimas, pateikiant klausimynus:

- dėl įstaigos veiklos ir organizacinės struktūros, 

- apskaitos sistemos, 

- vidaus kontrolės aplinkos ir procedūrų, 

- informacinių sistemų vertinimo, 

- susijusių šalių, apgaulės ir korupcijos rizikos vertinimo.
	Įvertinti įstaigos veiklą.

	4.
	Patikrinimas

Metinės inventorizacijos duomenų patikrinimas
	Nustatyti metinės inventorizacijos duomenų atitiktį su apskaitos duomenims.


� Lietuvos Respublikos vietos savivaldos įstatymas 1994 m. liepos 7 d. Nr. I-533 (su vėlesniais pakeitimais) 6 str. 21 p.


� Lietuvos Respublikos Vyriausybės 2004 m. rugsėjo 23 d. nutarimas Nr. 1213 (su vėlesniais pakeitimais)


� Lietuvos Respublikos valstybės paramos daugiabučiams namams atnaujinti (modernizuoti) įstatymas 1992 m. balandžio 7 d. Nr. I-2455 (su vėlesniais pakeitimais)


� Birštono savivaldybės tarybos 2013 m. rugpjūčio 23 d. sprendimas Nr. TS-146 (su vėlesniais pakeitimais)


� Birštono savivaldybės tarybos 2018 m. gruodžio 21 d. sprendimas Nr. TS-180 (su vėlesniais pakeitimais)


� Birštono savivaldybės tarybos 2013 m. kovo 1 d. sprendimas Nr. TS-42


� Lietuvos Respublikos asmens duomenų teisinės apsaugos įstatymas 1996 m. birželio 11 d. Nr. I-1374 (su vėlesniais pakeitimais)


� Lietuvos Respublikos finansų ministro 2021 m. sausio 28 d. įsakymas Nr. 1K-22






